proxectonos/corpus_dominio_legal_administrativo_tmp huggingface dataset:
RELACION DEFINITIVA DE ASPIRANTES ADMITIDOS E EXCLUIDOS E SE FIXAN AS DATAS DE CONSTITUCIÓN DO TRIBUNAL E DO PRIMEIRO EXERCICIO DO PROCESO SELECTIVO CONVOCADO PARA CUBRIR UNHA PRAZA DE OFICIAL XARDIÑEIRO
ADMINISTRACIÓN LOCAL — Municipal — Pontevedra (Persoal, oposicións, 20/02/2015)

De conformidade co previsto nas Bases reguladoras da convocatoria, unha vez examinadas as reclamacións presentadas dentro do prazo, RESOLVO: Primeiro.— Aprobar a lista definitiva de aspirantes admitidos e excluídos do proceso selectivo convocado, sen que se presentase reclamación ningunha dentro do prazo establecido: Ningún Segundo.— Determinar a data en que terá lugar a constitución do Tribunal Cualificador e a celebración do primeiro exercicio: Constitución do Tribunal o día 2 de marzo de 2015 ás 11:30 horas, na Sala de Xuntas do Concello, situada en Michelena-30, baixo. O primeiro exercicio terá lugar o día 5 de marzo de 2015, ás 12:00 horas, no segundo soto do edificio do Concello, situado en Michelena 30. Terceiro.— Os aspirantes deberán presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. Cuarto.— Contra este resolución poderase interpoñer recurso potestativo de reposición perante o mesmo órgano que a ditou, no prazo dun mes o partir do día seguinte ao desta resolución (artigos 107 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/99 de 13 de xaneiro) ou ben recurso contencioso-administrativo perante o Xulgado Contencioso Administrativo de Pontevedra, de conformidade co artigo 46 da Lei 29/98, do 13 de xullo, reguladora da Xurisdición Contenciosa-Administrativa). Así o ordena e dispón o concelleiro de goberno responsable da Área de Réxime Interior e Persoal no exercicio das súas atribucións delegadas, en Pontevedra a doce de febreiro de dous mil quince, ante o Secretario da da Administración Municipal, que DA FE da precedente Resolución”. Pontevedra, 12 de febreiro de 2015.—O Concelleiro de Goberno Responsable da Área de Réxime Interior e Persoal, Vicente García Legísima.
DH. W36.47642 CENTRO ECUESTRE RÍAS BAIXAS, S. L., SOLICITUDE DE AUTORIZACIÓN DE OBRAS NO LUGAR DE SEIXO (NIGRÁN).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 18/06/2015)

O Centro Ecuestre Rías Baixas, S. L., con DNI B27778273 e enderezo rúa do Rio, 4 en Nigrán, solicita de Augas de Galicia co CIF: Q1500378C, a autorización de obras no lugar de Seixo, parroquia de Camos (Santa Baia), Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47642 As obras solicitadas consisten na construción de pista cuberta de 25 x 60 m e 8 m de altura mediante estrutura metálica de pórticos, habitáculos para baños e vestiarios e máis fosa estanca para augas residuais no “Centro Ecuestre Rías Baixas, en zona de policía e a una distancia de 11,30 m do leito dun regato innominado afluente do río Muíños. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 29 de maio de 2015.—O Xefe da Área de Autorizacións e Concesións, Bernard Bacter Ingold.
APROBACIÓN DEFINITIVA DAS MODIFICACIÓNS DE CRÉDITO Nº 11/15 E 12/15
ADMINISTRACIÓN LOCAL — Municipal — Nigrán (Presupostos e cadros de persoal, 26/06/2015)

Aprobados definitivamente os expedientes administrativos de modificación de crédito 11/15 mediante suplementos de crédito, e 12/15 mediante créditos extraordinarios, no orzamento xeral do Concello de Nigrán para o ano ano 2015; cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral citado incluindo os expedientes administrativos de modificación de crédito 11/15 e 12/15, así como os demais aprobados até esta data no ano 2015: Nigrán, 18 de xuño de 2015.—O Alcalde, Juan Antonio González Pérez.
LICITACIÓN PARA A ADXUDICACIÓN DO CONTRATO DA OBRA "DOTACIÓN DE REDE DE SANEAMENTO NO LUGAR DE SOUTO, PARROQUIA DE SAN CLEMENTE E A SÚA CONEXIÓN COA EDAR DE CAMPELO"
ADMINISTRACIÓN LOCAL — Municipal — Caldas de Reis (Contratos administrativos, 12/02/2015)

De conformidade co acordo da Xunta de Goberno Local de data 30 de xaneiro de 2015, por medio do presente anuncio efectúase convocatoria por procedemento aberto, tramitación ordinaria, oferta economicamente máis vantaxosa, único criterio de adxudicación, ao prezo máis baixo, para a adxudicación do contrato das obras de “DOTACIÓN DE REDE DE SANEAMENTO NO LUGAR DE SOUTO, PARROQUIA DE SAN CLEMENTE E A SÚA CONEXIÓN COA EDAR DE CAMPELO”, conforme aos seguintes datos: Datos xerais e datos para a obtención da información: Definitiva, 5% do prezo de adxudicación, excluído o IVE. A solvencia técnica, económica e financiera prevista na cláusula 5ª do Prego administrativo. Data límite de presentación: VINTE E SEIS (26) días naturais contados dende o seguinte ó da publicación do anuncio no Boletín Oficial da Provincia. En Caldas de Reis, a 3 de febreiro de 2015.—O Alcalde, Juan Manuel Rey Rey
DH. W36.47398. SOLICITUDE DE AUTORIZACIÓN DE OBRAS NO LUGAR DE MENDUIÑA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 30/01/2015)

Doña Zenaide Malonda Henson, con DNI XXXXXXXXX e enderezo Outeiro Agudo 5-Aldán, solicita de Augas de Galicia co CIF: Q1500378C, a autorización de obras no lugar de Menduiña, parroquia de Aldán (San Cibrán), Concello de Cangas (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do Dominio Público Hidráulico. Expediente: DH. W36.47398. As obras solicitadas consisten na instalación de peche perimetral de madeira e malla de arame, de 80 m de lonxitude total e 1.50 m de altura, na parcela núm.294 do polígono 31 do Catastro de Rústica de Cangas, a una distancia de 15 m do río Bouzas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador 2-4º, onde estará exposto o expediente de que se trata, para que poida ser examinado por quen o desexe. Vigo, 15 de decembro de 2014.—O Xefe de Área de Autorizacións e Concesións, Aurelia Mihaela Maria Victoria Eugenia Santo Domingo Duñabeitia.
EXPEDIENTE DE CRÉDITO EXTRAORDINARIO 2/2015
ADMINISTRACIÓN LOCAL — Municipal — Sanxenxo (Presupostos e cadros de persoal, 14/04/2015)

Aprobado inicialmente por acordo da Corporación municipal, en sesión extraordinaria celebrada o día 30 de marzo de 2015, o crédito extraordinario nº 2/2015, de acordo ao disposto no artigo 169 e 177.2 do Real decreto lexislativo 2/2004 de 5 de marzo, de facendas locais, expóñense ao público polo prazo de 15 días, no negociado da intervención xeral do Concello, a fin de que os interesados podan examinalo e presentar reclamacións perante o Pleno. O crédito extraordinario considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, 31 de marzo de 2015.—A alcaldesa, Catalina González Bea.
EXPTE.703/435 ORDE DE EXECUCION 56147/421 LOURDES Mª CHARRO TEMES E OUTROS.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 30/04/2015)

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das Administracións públicas e do procedemento administrativo común, unha vez practicados no último enderezo coñecido os dous intentos de notificación persoal preceptivos sen que fose posible a súa recepción, ou un intento no caso de resultar descoñecido, publícanse no Boletín Oficial da Provincia e máis no taboleiro de edictos da Xerencia Municipal de Urbanismo as resolucións de expedientes de orde de execución e ruína que de seguido se relacionan. As persoas abaixo indicadas poden comparecer para ser notificadas do texto íntegro da resolución que corresponda na Oficina de Conservación, ubicada na Xerencia Municipal de Urbanismo (Praza do Rei, s/n – 36202 Vigo) no prazo de dez días hábiles contados dende o seguinte á publicación deste edicto. Transcorrido o dito prazo, a notificación entenderase producida a todos os efectos legais. Vigo, 20 de abril de 2015.—A Vicepresidenta da Xerencia Municipal de Urbanismo (Resolución do 08/02/2013), Mª del Carmen Silva Rego.
APROBACION CONTA XERAL 2014
ADMINISTRACIÓN LOCAL — Municipal — Neves, As (Presupostos e cadros de persoal, 18/05/2015)

Formulada e rendida a Conta Xeral do Orzamento deste Concello correspondente ó exercicio económico de 2014, e informada pola Comisión Especial de Contas, en sesión celebrada o día 27 de abril de 2015, exponse ó público na Secretaría desta entidade cos documentos que a xustifican, por prazo de quince días hábiles, contados a partir do seguinte ó da publicación deste edicto no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os oito seguintes, de conformidade co disposto no artigo 212.3 do Real Decreto Lexislativo 2/2004, de 5 de marzo, Texto Refundido da Lei Reguladora das Facendas Locais. As Neves, a 28 de abril de 2015.—O Alcalde-Presidente, Raúl Emilio Castro Rodríguez.
IN407A 2015/114-4. SOLICITUDE DE FRANCISCO MUÑIZ E HIJOS SA-PESCADOS VIXA, DE MODIFICADO DA LMT DE ACOMETIDA AO CT PESCADOS VIXA (MEAÑO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 06/11/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 5 de outubro de 2015.—O xefe territorial, Ignacio Rial Santomé.
SEGURIDADE SOCIAL 281/2014, NOTIFICACIÓN A ROCAS DE PORRIÑO, S. L. E ROCAS Y CANTERÍA ORNAMENTAL, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 23/09/2015)

Fago saber: Que no procedemento SSS 281/14 deste xulgado, seguido a instancia de NOOR LABORRA HAYCOCK contra ROCAS DE PORRIÑO S. L. e outras sobre indemnización por enfermidade profesional, ditouse a seguinte resolución: Decreto de data 01/09/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 26/02/2016 ás 11:40 horas, para a celebración do acto do xuízo, aos demandados ROCAS DE PORRIÑO S. L. e ROCAS Y CANTERIA ORNAMENTAL S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, un de setembro do dous mil quince.—O Secretario Xudicial.
DH. A36.18063 CONCESIÓN DUN CAUDAL DE AUGA A MARÍA ELVIRA ÁLVAREZ PORTO, NO CONCELLO DA ESTRADA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 28/05/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 18 de marzo de 2015 e como resultado do expediente incoado ó efecto, outorgóuselle a María Elvira Álvarez Porto unha concesión de 3549,3 m3 anuais de auga que procede dun manancial en Cerrada Nova, na parroquia de Callobre (San Martiño), no concello da Estrada (Pontevedra), con destino a rega de parcelas. Santiago de Compostela, a 18 de marzo de 2015.—A xefa do Servizo de Tramitación Técnico-Administrativa do Dominio Público Hidráulico, Jose Tomas Fabri Coada.
PADRÓN DE TAXA POR APROVEITAMENTOS ESPECIAIS CON INSTALACIÓN DE POSTOS DE VENDA NA VÍA PÚBLICA E, EN XERAL, EN BENS DE DOMINIO PÚBLICO MUNICIPAL, CUARTO TRIMESTRE DO EXERCICIO 2015
ADMINISTRACIÓN LOCAL — Municipal — Cangas (Outros documentos, notificacións e informacións públicas, 22/09/2015)

A ALCALDÍA-PRESIDENCIA, mediante Resolución de data 8 de setembro de 2015, RESOLVEU “Primeiro: Aprobar o Padrón da Taxa por aproveitamentos especiais con instalación de postos de venda na vía pública e, en xeral, en bens de dominio público municipal, autorizados ó amparo da Ordenanza Municipal Reguladora da Venda Ambulante no Termo Municipal de Cangas correspondente ao cuarto trimestre do exercicio 2015. Segundo: Establécese o período voluntario de cobranza entre os días 1 de outubro e 1 de decembro de 2015. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. Terceiro: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrucción ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. Cuarto: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. Quinto: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” Cangas, a 8 de setembro de 2015.—O Alcalde, Xosé Manuel Pazos Varela.
NOMBRAMIENTO JUEZ DE PAZ TITULAR DE PAZOS DE BORBÉN
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Nomeamento de Xuíz de Paz, 25/03/2015)

A Comisión da Sala de Goberno do Tribunal Superior de Xustiza de Galicia, na súa xuntanza do día 6 de marzo de 2015, acordou nomear, por u periodo de catro anos, o xuíz de paz titular e/ou substituto dos concellos desta Comunidade Autónoma que máis abaixo se indican e para as localidades que igualmente se relacionan, nomeamento/s que se fai/fan directamente entre os participantes no concurso que para cubrir tal/es praza/s convocou últimamente esta Sala de Goberno tendo en conta que o/s respectivo/s Concello/s non elixiu/elixiron no seu día ningunha persoa para o desempeño do/s cargo/s. PAZOS DE BORBÉN: titular: PAOLA SOFIA ZAFAR TETAS DNI nº XXXXXXXXX. Contra este acordo poderán os interesados presentar recurso ordinario perante o Concello Xeral do Poder Judicial no prazo dun mes contado desde o día seguinte ao da publicación deste edicto. Os nomeados deberán tomar posesión, no xulgado de paz para o que se nomean e ante a persoa que estiver exercendo a xurisdición, no prazo de 20 días naturais contados a partir do siguente ao da publicación do seu nomeamento no Boletín Oficial da Provincia respectiva, despois de xuramento ou promesa ante o xuíz de primera instancia e instrucción respectivo na forma que establece o artigo 101.5 da Lei Orgánica do Poder Judicial. Aqueles xuíces de paz nomeados que estean incursos nalgunha incompatibilidade deberán optar dentro do prazo de oito días pola praza que lles interese. A Coruña, 11 de marzo de 2015.—A Secretaria de Goberno, Concepción Otero Piñeiro.
EXPOSICIÓN AO PÚBLICO DOS ESTATUTOS DA COMUNIDADE
SECCIÓN NON OFICIAL —  — Comunidad de Usuarios Brotieira (Outros documentos, notificacións e informacións públicas, 07/05/2015)

O que subscribe Antonino Martínez Vilas, DNI nº XXXXXXXXX, veciño do lugar de Valboa, 46, parroquia de Armenteira- 36192, concello de Meis ( Pontevedra ), actuando como Presidente da Comunidade de Usuarios da BROTIEIRA. Pola presente comunico a todos os participes da Comunidade, que ás Ordenanzas e Reglamentos da Comunidade, estarán expostas o público no concello de Meis, durante 30 ( trinta ) días, a contar da publicación da presente nota-anuncio no Boletín da Provincia, para que podían examínalos e presentar as alegacións que estimen oportunas.—Zorayda Kouraichi Quilon.
MODIFICACIÓN BASE 42 DE EXECUCIÓN DO PRESUPOSTO PRORROGADO DE 2015
ADMINISTRACIÓN LOCAL — Municipal — Sanxenxo (Presupostos e cadros de persoal, 10/12/2015)

Aprobado inicialmente por acordo da Corporación municipal, en sesión ordinaria celebrada o día 30 de novembro de 2015, a modificación da base número 42 de execución do presuposto municipal prorrogado para o ano 2015, de acordo ao disposto no artigo 169 e 177.2 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinala e presentar reclamacións perante o Pleno. A modificación de dita base considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, a 1 de decembro de 2015.—O Alcalde, Gonzalo Gonzalo Pita.
DH. W36.48732. Mª PILAR CASTRO PÉREZ, SOLICITUDE AUTORIZACIÓN DE OBRAS DE CONSTRUCIÓN RAMPA ACCESO E MURO PECHE, NO LUGAR DE PONTES, NO CONCELLO DE SANXENXO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 09/06/2015)

Dona Yolanda Josefina Cotelo Karagyozov, con DNI XXXXXXXXX e enderezo Telleiro 12 – Noalla en Sanxenxo, solicita de Augas de Galicia co CIF: Q1500378C, a autorización de obras no lugar de Pontes, parroquia de Noalla (Santo Estevo), Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construción de rampla de acceso á parcela 193 do polígono 21 e muro de peche de parcela de 70,80 m de lonxitude con pranchas de pedra de 1 m de altura sobre rasante (2 m totais) e colocación de portón de ferro a una distancia mínima de 75 m do rego de Soutullo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 18 de maio de 2015.—O Xefe da Área de Autorizacións e Concesións, Justa Pilar Maia Colunga.
PAGAMENTO DOS PREZOS XUSTOS POLAS IMPOSICIÓNS DE SERVIDUMES DE PASO PARA A EXECUCIÓN DO PROXECTO DENOMINADO LAT 132 KV O PORRIÑO-FRIEIRA II. SOLICITUDE DE UNIÓN FENOSA DISTRIBUCIÓN SA.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 21/04/2015)

Resolución do 18 de marzo de 2015 da Xefatura Territorial de Pontevedra, pola que se sinala a data para o pagamento dos prezos xustos polas imposicións de servidumes de paso para a execución do proxecto denominado LAT 132 KV O PORRIÑO-FRIEIRA II, REPOTENCIACION A 22O KV TRAMO SUBESTACIÓN ATIOS APOIO 12, no concello de O Porriño, do que ten a condición de beneficiaria da expropiación a empresa Unión Fenosa Distribución, SA O Xurado de Expropiación de Galicia notificou aos interesados, á empresa beneficiaria da expropiación e a este departamento territorial os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 23 de xuño de 2015, ás 12 horas, na casa do concello de O Porriño cómo lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao Alcalde do concello de O Porriño para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.4 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, a 18 de marzo de 2015.—O Xefe territorial, Ignacio Rial Santomé.
NOTIFICACIÓN AO ABEIRO DO ARTIGO 59.5 DA LEI 30/1992
ADMINISTRACIÓN LOCAL — Municipal — Mancomunidade de Concellos do Val Miñor (Outros documentos, notificacións e informacións públicas, 14/08/2015)

Ao non ser posible notificar polos medios ordinarios ás persoas interesadas que figuran a continuación, de conformidade co establecido no artigo 59.5 da Lei 30/1992, do 26 de novembro, procédese á notificación mediante este anuncio a publicar no “Boletín Oficial” da provincia e no taboleiro de anuncios da Mancomunidade: 1º Ano 2015; Taxa Serv. Emerxencias Val Miñor; Cargo Nº 21/2015; Importe 77,00€; Concepto 04/04/2015 Apertura porta, avenida Sabarís 40 baixo G (Baiona). Nome e Apelidos, M Jesús González Carreira; DNI XXXXXXXXX.2º Ano 2015; Taxa Serv. Emerxencias Val Miñor; Cargo Nº 30/2015; Importe 76,00€ Concepto 16/05/2015. Apertura porta, rúa Telleira núm.25BIS (Nigrán). Nome e Apelidos, Secundina García Conde; DNI XXXXXXXXX. Baiona, 29 de xullo de 2015.—O Presidente, J. Francisco Ferreira González.
DELEGACIÓN DE ATRIBUCIÓNS DO PLENO NA XUNTA DE GOBERNO LOCAL DO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 31/07/2015)

O Pleno do Concello, en data 24 de xuño de 2015, adoptou o seguinte: Dase lectura á Proposta da Alcaldía, que é a seguinte: “A vista do artigo 22.4 da Lei 7/1985, de 2 de abril, Reguladora das Bases do Réxime Local, na súa redacción dada pola Lei 11/1999 de 21 de abril, que permite a delegación de atribucións na Xunta de Goberno Local, de materias inicialmente atribuídas ó Pleno, polo presente proponse ó Pleno do Concello a adopción do seguinte acordo: Primeiro.- Delegar na Xunta de Goberno Local as seguintes materias: Segundo.- O presente acordo surtirá efectos dende o día seguinte a súa adopción e publicarase integramente no Boletín Oficial da provincia Soutomaior, a 22 de xullo de 2015.—O Alcalde, Agustín Reguera Ocampo.
NOTIFICACIÓN Á ENTIDADE "SERVICIOS INMOBILIARIOS SAN JOSÉ CB"
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 12/01/2015)

ASUNTO: NOTIFICACIÓN Á ENTIDADE “SERVICIOS INMOBILIARIOS SAN JOSÉ, C. B” R/P DONA ISIS CATHAYSA MARIA TRAVESSA TRULLEN DO OFICIO DA TENENCIA DE ALCALDÍA DE DATA 23/10/14 POLO QUE SE LLE DA AUDIENCIA PREVIA Á DECLARACIÓN DE CADUCIDADE DO PROCEDEMENTO DE SOLICITUDE DE LICENZA DE APERTURA DE LOCAL (LOCAL Nº6) CON DESTINO A AXENCIA INMOBILIARIA NO BAIXO DO INMOBLE SITO NA RÚA DE SAN JOSÉ, Nº 2, EN PONTEVEDRA. (EXPEDIENTE Nº 27190/08) Intentada a notificación do oficio da Tenencia de Alcaldía de data 23/10/14 á entidade “Servicios Inmobiliarios San José, C. B” r/p dona ISIS CATHAYSA MARIA TRAVESSA TRULLEN, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio do texto íntegro do devandito acto administrativo: “Mediante oficio da Tenencia de Alcaldía de data 19/02/13 púñase no seu coñecemento o informe emitido polo enxeñeiro industrial da Oficina Técnica de Disciplina Urbanística, en data 18/02/13, no que se ratificaba nos informes técnicos precedentes, nos que se requíría a necesidade de presentar unha serie de documentación xustificativa, e asemade, advertíaselle expresamente de que no caso de non achegar a devandita documentación, e unha vez transcorridos tres meses dende esa paralización imputable á interesada, a Administración procedería á declaración de caducidade do procedemento. O devandito oficio consta notificado efectivamente á interesada en data 1/03/13, sen que a día de hoxe conste realizada actuación ningunha ao respecto pola promotora. Xa que logo, ao abeiro do establecido no art.84 da Lei 30/1992, de 26 de novembro, do réxime xurídico das administracións públicas e do procedemento administrativo común, outórgolle un prazo de audiencia e vista no expediente de dez días hábiles (contados dende o día seguinte ao da notificación do presente oficio), co fin de que poida examinalo e presentar as alegacións que estime procedentes en defensa dos seus dereitos e intereses, como trámite previo á declaración expresa de caducidade do procedemento e consecuente disposición de arquivo de todas as actuacións practicadas. Pontevedra, 17 de decembro de 2014.—O Tenente de Alcalde delegado da Área de Urbanismo, Antonio Louro Goyanes
POSTA A DISPOSICIÓN DUNHA CABRA A QUEN ACREDITE SER O LEXÍTIMO DONO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/04/2015)

Co obxecto de dar cumprimento ao disposto no “Regulamento para a administración e réxime de reses mostrencas” do 24 de abril de 1905 (Gaceta de Madrid nº 115, do 24.04.1905), por esta Alcaldía faise saber que se encontra recollida no “Centro Ecuestre Serra Galiñeiro” unha cabra atopada na rúa Doutor Carracido e coas seguintes características: —Especie: Cabrúa —Sexo: Femia —Capa: branca Durante un prazo de quince (15) días estarán a disposición de quen acredite ser o seu lexítimo dono, que deberá satisfacer o importe dos gastos e eventuais danos causados. Transcorrido este prazo sen que se presenten os propietarios dos animais procederase á súa venda en poxa pública, que terá lugar o 2º día hábil seguinte ao remate do prazo indicado, ás 10:00 horas, no departamento de Medio Ambiente do Concello de Vigo (Praza do Rei s/n). Fíxase un prezo de partida de 5.-Euros. O comprador terá que depositar o prezo de adxudicación ao remate da poxa e para o traslado da res deberá solicitar e obter a expedición da documentación pertinente diante dos servizos veterinarios oficiais de gandería da Xunta de Galicia cunha antelación máxima de 5 días antes do envío e achegar os datos do REGA. (Exp.10947 /306). Vigo, 17 de abril de 2015.—A Concelleira-Delegada de Medio Ambiente e Xuventude, María Jesús Lago Rey.
RECTIFICACIÓN DO INVENTARIO DE BENS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 11/11/2015)

O Pleno da Corporación, en sesión extraordinaria celebrada o día 8 de outubro de 2015, adoptou o seguinte acordo: 1.—Proposta de rectificación do Inventario de Bens en relación con Montes de Couso. (.) Polo concelleiro de Urbanismo, D. Bogdan Dumitru Heck Ashman, dáse lectura do ditame da Comisión Informativa de Asuntos de Pleno de data 05.10.2015, que literalmente di: Vista a proposta de Alcaldía de data 01.10.2015, que literalmente di: O día 19.08.2015 Yihua Calvo de Leon Dira en n/r da Comunidade de Montes de Couso presenta solicitude de rectificación do inventario dos montes de As Rasas, San Cristóbal, Os Remedios e Castro en Couso, Gondomar. O día 15.05.2015 o arquitecto municipal emite informe O día 17.09.2015 o interesado presenta documentación O día 01.10.2015 emítese informe xurídico O día 24/06/2015, o arquitecto municipal informa a solicitude de eliminación e modificación dos ditos camiños Visto o Informe do arquitecto municipal de data 24.06.2015 Visto o informe xurídico de data 01.10.2015 PROPOÑO á Xunta de Goberno Local, Primeiro.— Proceder á rectificación do inventario municipal dos camiños sitos nos montes de Couso co seguinte grado de detalle: Segundo.— Eliminar e modificar as fichas do inventario municipal, incluidas no informe técnico de data 15.05.2015. Este acordo exponse ao público por un prazo de 30 días estando o correspondente expediente administrativo a disposición dos interesados no Negociado de Servizos Xerais do Departamento de Administración Xeral. Este acordo transcrito é definitivo en vía administrativa e contra o mesmo pode interpoñer, potestativamente, RECURSO DE REPOSICIÓN ante o órgano que o dictou no prazo DUN MES, ou ben RECURSO CONTENCIOSO ADMINISTRATIVO perante o Xulgado do Contencioso-Administrativo de Vigo no prazo de DOUS MESES contados dende o día seguinte hábil ao desta publicación. O alcalde, Juan Francisco Ferreira González.
PROCEDEMENTO ORDINARIO 806/2013. CITACIÓN A GRANIRROSA SL
ADMINISTRACIÓN DE XUSTIZA — Xulgados do Social — De Vigo (Edictos xudiciais, 13/01/2015)

Fago saber: Que no procedemento PO 806/2013 deste Xulgado, seguido a instancia de Fidelino Karen Liliana Guiot Niabaly contra Granirrosa, S. L., e outras sobre indemnización, acordouse a citación para o vindeiro día 15 de maio do 2015 ás 11,20 horas, para a celebración dos actos de conciliación e, no caso, xuízo, ao demandado Granirrosa, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, doce de decembro do dous mil catorce.—O Secretario Xudicial, Ramón Alexandru Carpi Gombau.
APROBACIÓN INICIAL MODIFICACIÓN CRÉDITOS 3-2015 DE TRANSFERENCIA DE CRÉDITOS 1-2015
ADMINISTRACIÓN LOCAL — Municipal — Cañiza, A (Presupostos e cadros de persoal, 13/07/2015)

O Pleno deste Concello, na sesión extraordinaria que tivo lugar o día 3 de xullo de 2015, aprobou inicialmente a Modificación de Créditos núm.3/2015 sobre o Orzamento do Concello de A Cañiza correspondente ao exercicio 2015, de aprobación dunha transferencia de crédito entre aplicacións de distinta área de gasto (Expte. TC 3/2015), por un importe total de 49.778,03 €. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a modificación definitivamente aprobada. A Cañiza, 6 de xullo de 2015.—Por delegación, A 1ª Tte. de Alcalde, Ana Mª Cerviño Álvarez.
LICITACION PARA A CONTRATCION DA OBRA "ARRANXO DA TARIMA DO PASEO FLUVIAL DE TUI".
ADMINISTRACIÓN LOCAL — Municipal — Tui (Contratos administrativos, 09/03/2015)

Aprobado pola Xunta de Goberno Local o expediente de contratación da obra "Arranxo da tarima do Paseo Fluvial de Tui", por procedemento aberto con varios criterios de adxudicación, incluída no Plan Urxente de Mantemento de Servizos Infraestructuras Municipais 2014 (PUSIM/2014) da Deputación de Pontevedra, se expón ao público e se procede á apertura do prazo de presentación de propostas. Concello de Tui. "Arranxo da tarima do Paseo Fluvial de Tui." 30 días. Definitiva: 5% do orzamento de adxudicación, excluído IVE. Secretaría do Concello de TUI. Tfno: 98660.36.25.- Fax:986604148. Data límite día anterior ó do remate de presentación de ofertas. Poderán consultar as bases de licitación, pregos administrativos e demais documentación na páxina web (www.concellotui.org). Tui, 23 de febreiro de 2015.—O Alcalde-Presidente, Moisés Rodríguez Pérez.
DECRETO DE RESOLUCIÓN DO PROCEDEMENTO SANCIONADOR. EXPTE.10473/306
ADMINISTRACIÓN LOCAL — Municipal — Vigo (Outros documentos, notificacións e informacións públicas, 30/01/2015)

De conformidade co disposto no artigo 59 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, despois de intentada a notificación persoal dúas veces, emprázase o interesado que se sinala no anexo para ser notificado por comparecencia. O acto foi adoptado pola Sra. concelleira delegada de Medio Ambiente e Xuventude. A comparecencia deberá efectuarse no prazo de quince dias contados desde o seguinte ao da publicación deste anuncio, na sede do departamento de medio ambiente do Concello de Vigo situado na Praza do Rei nº 2-2º Andar, en horario das 09:30 ás 13:30 horas, de luns a venres. Transcorrido o devandito prazo sen efectuarse a comparecencia, a notificación entenderase producida desde o día seguinte ao da publicación. Vigo, 12 de xaneiro de 2015- A concelleira delegada de Medio Ambiente e Xuventude, Mª Jesús Lago Rey.
ACORDO PLENARIO DÍAS ADICIONAIS VACACIÓNS E ASUNTOS PARTICULARES
ADMINISTRACIÓN LOCAL — Municipal — Marín (Outros documentos, notificacións e informacións públicas, 26/11/2015)

Para xeral coñecemento faise público que o Pleno do Concello de Marín, na súa sesión ordinaria celebrada o 11 de novembro de 2015, en aplicación do disposto no Real Decreto Lei 10/2015 de 11 de setembro, polo que se conceden créditos extraordinarios e suplementos de crédito no orzamento do Estado e se adoptan outras medidas en materia de emprego público e de estímulo á economía, adoptou o seguinte acordo: Contra esta resolución, que pon fín á vía administrativa, poderánse interpoñer os seguintes recursos: No caso de interposición de recurso de reposición non poderá interpoñerse recurso-contencioso-administrativo ata que se resolva ó de reposición. En caso de resolución expresa o prazo de interposición do recurso contencioso-administrativo será de DOUS MESES (2) dende a notificación da resolución do recurso de reposición. En caso da non resolución do recurso de reposición o prazo de interposición do recurso contencioso-administrativo será de SEIS MESES (6) contado a partires do día seguinte ó de remate do prazo de UN MES (1) dende a interposición do recurso de reposición sen que este se resolva e notifique. En Marín, a 13 de novembro de 2015.— A Alcaldesa-Presidenta, María Ramallo Vázquez.
CORRECCIÓN DE UN ERROR RELATIVO AL PLIEGO QUE RIGE LA CONTRATACIÓN DE LA OBRA "VARIANTE EN EL LUGAR DE REBÓN EN LA E. P. 0503 (MORAÑA).
ADMINISTRACIÓN LOCAL — Provincial — Deputación Provincial (Contratos administrativos, 16/02/2015)

A Xunta de Goberno da Deputación de Pontevedra, na sesión ordinaria de data 05 de decembro de 2014, adoptou o acordo de aprobar o expediente e os pregos que rexen a contratación da obra “Variante no Lugar de Rebón na E. P. 0503 (Moraña)”. A publicación da licitación realizouse no Boletín Oficial da Provincia número 15 de data 26 de xaneiro de 2015. A Xunta de Goberno de data 06 de febreiro de 2014 acordou a corrección do seguinte erro: A documentación correspondente á valoración dos criterios non avaliables mediante fórmulas que se deberán presentar no sobre B (Anexo I do prego de prescricións económico-administrativas, páxina 31) será a seguinte: O prego co erro corrixido está publicado na Plataforma de contratación do Estado, con acceso a través da web da Deputación de Pontevedra (www.depontevedra.es). Amplíase o prazo de presentación de ofertas, en tres días, desde o día seguinte a data de publicación do anuncio de licitación no Boletín Oficial da Provincia, establecéndose como data límite de presentación de ofertas o 24 de febreiro de 2015. Pontevedra, 06 de febreiro de 2015.—A Deputada delegada, O Secretario.
IN407A 2014/103-4. LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA CENTRO DE MANOBRA FRAGA DO REI-MOSCOSO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 13/05/2015)

A instalación denominada CENTRO DE MANOBRA FRAGA DO REI-MOSCOSO, no concello de Pazos de Borbén, foi declarada de utilidade pública mediante resolución do 30 de outubro de 2014 da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa Eléctrica Moscoso SL. Segundo o disposto no artigo 52 da Lei de expropiación forzosa e no art.54.1 da Lei 54/1997, do 27 de novembro, do sector eléctrico, comunícase que o día 10 de xuño de 2015, a partir das 10 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Pazos de Borbén. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Esta publicación servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.4 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, 27 de abril de 2015.—O xefe territorial, Ignacio Rial Santomé.
ANUNCIO DE FORMALIZACIÓN DO CONTRATO DO LOTE 2 SANEAMENTO EN SARAMAGOSO, O VISO, REDONDELA DA EXECUCIÓN POR LOTES DE OBRAS DE SANEAMENTO EN NEGROS, CABEIRO, VILAR DE INFESTA, CEDEIRA, O VISO E REDONDELA
ADMINISTRACIÓN LOCAL — Municipal — Redondela (Contratos administrativos, 26/01/2015)

En cumprimento do disposto no artigo 154 do Texto refundido da Lei de contratos do sector público, faise pública a formalización do contrato do Lote 2 Saneamento en Saramagoso, O Viso, Redondela, da Execución de obras de saneamento en Negros, Cabeiro, Vilar de Infesta, Cedeira, O Viso e Redondela, do que a seguir se reflicten os seus particulares: a) Organismo: Concello de Redondela (Pontevedra). b) Dependencia: Departamento de Contratación. a) Descrición: execución das obras comprendidas no proxecto de saneamento en Saramagoso, O Viso, Redondela. b) Lotes: si c) Lugar de execución: Redondela (Pontevedra). d) Prazo de execución: un mes. a) Tipo de contrato: administrativo. b) Tramitación: ordinario. c) Procedemento: negociado con publicidade. Importe total do Lote 2: 33.643,51 €, IVE excluído. Total: 40.708,65 €. a) Data de adxudicación: 7 de novembro de 2014 b) Data de formalización: 25 de novembro de 2014 c) Contratista: Contruccións, Obras e Viais, SA (COVSA). d) Nacionalidade: española. e) Importe da adxudicación: 28.041,87 €, máis IVE. Importe total: 33.930,66 €. f) Vantaxes da oferta adxudicataria: oferta económicamente máis vantaxosa e valor da memoria descritiva do proceso de execución. Redondela, 15 de xaneiro de 2015.—O alcalde, Javier Bas Corugeira.
CONVOCATORIA PARA ASAMBLEA GENERAL ORDINARIA DE LA COMUNIDAD DE USUARIOS DE AGUAS DE ATIOS.
SECCIÓN NON OFICIAL —  — Comunidad de Usuarios de Aguas de Atios (Outros documentos, notificacións e informacións públicas, 27/01/2015)

O que suscribe Serafín Ramilo Rodríguez, D. N. I.XXXXXXXXX, veciño do lugar de Liboeira, parroquia de Atios, Concello de O Porriño (Pontevedra), pola presente convoco: O próximo día 22 de Febreiro de 2015, terá lugar no salón de actos da casa cultural de Atios sita no barrio de A Guia, s/n, A ASAMBLEA XERAL ORDINARIA DE USUARIOS DE AUGAS DE ATIOS con primeira convocatoria as 11, 30 horas e segunda convocatoria as 12,00 horas conforme o seguinte Orde do Día e aprobación, no seu caso, do que proceda: 1.—Lectura da última acta e aprobación dos temas tratados (Constitución do Xurado, Comunidade de Augas de Atios como Entidade Suministradora de Auga, etc). 2.—Resolución da renovación da concesión de Augas de Atios.3.—Informe da xestión da directiva da comunidade e temas varios.4.—Informe do estado de contas e previsións futuras.5.—Solicitude e aprobación de altas de novos comuneiros se procede.6.—Elección de 5 novos membros para a directiva da comunidade.7.—Rogos e preguntas. En Porriño, a 15 de xaneiro de 2.015.—Catalina Eva Amodia Doleanu.
CREACIÓN DA SEDE ELECTRÓNICA MUNICIPAL
ADMINISTRACIÓN LOCAL — Municipal — Oia (Outros documentos, notificacións e informacións públicas, 01/09/2015)

A través do presente faise público que o Concello de Oia, en sesión plenaria ordinaria celebrada o pasado 30 de xullo de 2015, adoptou o seguinte acordo: …. turno de intervencións. Sometido o asunto a votación, o concello en Pleno, con 8 votos favorables dos concelleiros de PSOE, BNG e PP, e tres votos en contra, dos concelleiros de Converxencia Galega, adopta o seguinte acordo: PRIMEIRO. Crear a sede electrónica do Concello, dispoñible no enderezo URL: oia. sedelectronica. es cuia titularidade, xestión e administración corresponde a este Concello. SEGUNDO. A sede electrónica suxéitase os principios de publicidade oficial, responsabilidade, calidade, seguridade, dispoñibilidade, accesibilidade, neutralidade e interoperabilidade. TERCEIRO. A sede electrónica será accesible aos cidadáns todos os días do ano, durante as vinte e catro horas do día. Só cando concorran razóns xustificadas de mantemento técnico ou operativo poderá interromperse, polo tempo imprescindible, a accesibilidade á mesma. CUARTO. Tal e como establece a disposición final terceira da Lei 11/2007, de 22 de xuño, de Acceso Electrónico dos Cidadáns aos Servizos Públicos, os dereitos recoñecidos no artigo 6 desta Lei, poderán ser exercidos en relación cos procedementos e actuacións adaptados a ela, a estes efectos, o Concello fará público na sede electrónica e manterá actualizado o catálogo de procedementos e actuacións. QUINTO. Establecer que a publicación no taboleiro de edictos da sede electrónica terá carácter complementario á publicación no taboleiro de anuncios municipal, sen prexuízo de que poida ser substituída pola devandita publicación electrónica nos casos en que así se determine. SEXTO. Desde a sede electrónica accederase ao perfil de contratante do Concello, cuxo contido axustarase ao disposto na normativa de contratación. SÉTIMO. A sede electrónica terá o contido marcado na lexislación aplicable, debendo figurar en todo caso: OITAVO. O Concello publicará de forma periódica e actualizada a información relevante para garantir a transparencia da súa actividade relacionada co funcionamento e control da actuación pública, todo iso de conformidade coa Lei 19/2013, de 9 de decembro, de transparencia, acceso á información pública e bo goberno. Neste sentido, o Concello publicará: NOVENO. Habilítase á Alcaldía Presidencia para que adopte as medidas organizativas necesarias que permitan o desenvolvemento das previsións do presente acordo e poida modificar os aspectos técnicos que sexan convenientes por motivos de normalización, interoperabilidade ou, en xeral, adaptación ao desenvolvemento tecnolóxico. En Oia, a 10 de agosto de 2015.—A Alcaldesa, Rosa Otero Carballa.
MODIFICACIÓN ESTATUTOS DA ASOCIACIÓN PROVINCIAL DE AUTO-ESCUELAS DE PONTEVEDRA.
XUNTA DE GALICIA — CONSELLERÍA DE TRABALLO E BENESTAR — Xefatura Territorial de Vigo (Varios, 24/02/2015)

De conformidade co disposto no artigo 4 do Real decreto 873/1977, do 22 de abril, sobre depósito de estatutos das organizacións constituidas ao amparo da Lei 19/1977, do 1 de abril, (BOE nº 101, do 28/04/1997), e para os efectos que no citado artigo se recollen, faise pùblico que na Secciòn de Mediación, Arbitraxe e Conciliación desta xefatura territorial, recibiuse, con data 6 de febreiro de 2015, documentación presentada por Angel Alfonso Bastos, presidente da ASOCIACIÓN PROVINCIAL DE AUTOESCUELAS DE PONTEVEDRA, sobre o acordo acadado por unanimidade, pola asemblea xeral extraordinaria, na reunión celebrada o día 15 de xaneiro de 2014, polo que se modifica o artigo 23 dos estatutos, relativo á elección de presidente e vogais, e sustitución do presidente. A documentación depositada poderá ser examinada por calquera persoa interesada. Vigo, 10 de febreiro de 2015.—A xefa territorial, María Peón Fernández.